རྒྱ་གར་གྱི་གསར་ཤོག་ཐོག་ཏུ་བོད་པ་དང་རྒྱ་གར་བར་དུ་འཁྲུག་རྩོད་ཤོར་ནས།བོད་པས་རྒྱ་གར་ལ་གྲི་བརྒྱབ་ཡོད་སྐོར་གྱི་གནས་ཚུལ་སྤེལ་ཡོད་པ་དང།ཟླ་འདིའི་ཚེས་༥ཉིན་འདི་གའི་གསར་འགོད་པས།བདེ་སྲུང་དྲུང་ཆེར་གནས་ཚུལ་དེའི་སྐོར་བཅར་འདྲི་ཞུས་པར།ཁོང་གིས།དང་ཐོག་གངས་སྐྱིད་ཐང་སྟེང་དུ་རྒྱ་གར་གྱི་གླ་འཁོར་ཞིག་གི་ཤེལ་སྒོ་བཅག་འདུགམཚན་སྲུང་ཚོ་དང་མཉམ་དུ་ཅིག་བཤད་བསྡད་ཡོད་འདུགབདེ་སྲུང་གི་ལས་བྱེད་གཉིས་མར་ཡོང་གི་ཡོད་པ་ཐུག་པ་དང།ག་རེ་བྱས་སོང་ཞེས་བཤད་རེས་བྱས་ཡོད་འདུགདེ་ནས་ཁ་རྩོད་དང་གཞུས་རེས་བྱས་ནས་རྨས་སྐྱོན་བྱུང་འདུགཉེན་རྟོག་པ་སྐད་བཏང་བ་དང།རྒྱ་གར་བ་ཚོ་སྨན་ཁང་དུ་ཁྲིད་པ་རེད།ང་མཚན་མོ་དེར་བལྟ་རུ་ཕྱིན་པ་ཡིན།གཉིས་ལ་སྐྱོན་མི་འདུགགཅིག་ཅུང་རྨས་འདུགབདེ་སྲུང་གི་ལས་བྱེད་གསུམ་ལ་སྨན་བཅོས་བྱས་པ་དང།ད་ལྟ་རྒྱ་གར་ཉེན་རྟོག་པས་བཀག་ཉར་བྱས་ཡོད་པ་དང།དེ་རིང་ཁྲིམས་ཐོག་ནས་ཐག་གཅོད་ཀྱི་ཡོད་པ་རེད།རྒྱ་གར་གཅིག་ད་དུང་སྨན་ཁང་དུ་ཡོད་པ་དང།གཉིས་སྨན་ཁང་ནས་ཐོན་ཟིན་པ་རེད།སྨན་པས་སྲོག་ལ་ཉེན་ཁ་ཡོད་པ་དེ་འདྲའི་ཛ་དྲག་ཡོད་པ་མ་རེད་ཅེས་གསུངས་སོང།གྲིས་བརྒྱབ་ཡོད་མེད་མི་ཤེས་ཏེ།བོད་པའི་ཕོ་སར་ཚོའི་ལག་པར་ཡང་རྨ་བྱས་འདུག་ཅེས་འགྲེལ་བརྗོད་གནང་སོང།